VIDEO Anunțul făcut de Gică Hagi înainte de Farul - FCSB: "Altă alternativă nu avem!"
Farul – FCSB este programat duminică, de la 21:00, în a doua etapă din play-off.
Gică Hagi ia în calcul doar victoria la meciul cu FCSB
Gică Hagi a transmis că și-a analizat foarte bine viitoarea adversară și va pregăti foarte bine meciul de la Ovidiu, astfel încât să o învingă pe principala candidată la titlu și să rămână cu șanse la locurile pentru cupele europene.
"Ne gândim deja la meciul de duminică (n.r. cu FCSB). Deja de mâine încolo... În ultimele trei zile ei au făcut antrenament, eu am analizat ce era de analizat, iar mâine ne reunim și avem două zile la dispoziție să pregătim meciul foarte bine. Trebuie să-l câștigăm. Altă alternativă nu avem, trebuie să câștigăm meciul ca să rămânem acolo.
Ne cunoaștem foarte bine (n.r. Farul și FCSB). Noi, echipele din prima ligă, ne cunoaștem foarte bine și atunci nu putem decât să sperăm că vom fi mai în formă decât ei", a spus Gică Hagi la sosirea pe aeroport.
Farul, locul 5 în ierarhia din play-off-ul SuperLigii
FCSB este lider în clasamentul din play-off-ul SuperLigii, cu 35 de puncte acumulate, în timp ce Farul este pe locul cinci, cu 25 de puncte.
1. FCSB – 35 de puncte
2. Universitatea Craiova – 28 de puncte
3. Rapid – 28 de puncte
4. CFR Cluj – 27 de puncte
5. Farul Constanța – 25 de puncte
6. Sepsi Sfântu Gheorghe – 22 de puncte
Urmăriți SPORT.RO și pe Google News